Kúpna zmluva 
uzatvorená podľa § 409 a nasl. zákona č. 513/1991 Zb. Obchodný zákonník

Článok I
Zmluvné strany

Kupujúci:
Názov: 				Mesto Prievidza
Sídlo: 					Námestie slobody 14, 971 01 Prievidza		
Štatutárny zástupca: 			JUDr. Katarína Macháčková, primátorka mesta
IČO: 					00318442
DIČ: 					2021162814
Bankové spojenie: 			ČSOB, a.s.			
IBAN:					SK24 7500 0000 0040 0570 3897			
(ďalej len „ kupujúci“)

a

Predávajúci:				...............................................
Obchodné meno:			...............................................		  
Sídlo:					...............................................				
Štatutárny zástupca:			...............................................					
IČO:     				...............................................            			
IČ DPH:         				...............................................   			
Bankové spojenie:			...............................................		            	
IBAN:					...............................................				
Zapísaný:				...............................................				
(ďalej len „predávajúci“)

Článok II
Forma verejného obstarávania

Zmluva sa uzatvára ako výsledok prieskumu trhu, ktorý bol zrealizovaný v súlade s § 117 zák. č. 343/2015 Z.z. o verejnom obstarávaní a v zmysle PL č. 2/2019.

Článok III
Predmet zmluvy

Predmetom zmluvy  je dodanie a inštalácia nerezového nábytku s príslušenstvom pre vybavenie školskej jedálne pri materskej škole Ul. M. Mišíka 398/15  v Prievidzi v súlade s prílohou č. 1, ktorá je neoddeliteľnou súčasťou tejto zmluvy. Kupujúci sa zaväzuje predmet zmluvy dodaný v množstve, v požadovanej špecifikácii, v termíne prevziať a zaplatiť zmluvnú cenu podľa čl. IV tejto zmluvy.

- 2 -

Článok IV
Cena 

4.1	Cena  je dohodnutá nasledovne:

Zmluvná cena celkom s DPH: 	            ................. EUR 
(slovom: ............................ eur)
zmluvná cena celkom bez DPH:	            ................. EUR
DPH 20%:			            ................. EUR	
				
4.2	V prípade, že do odovzdania a prevzatia predmetu zmluvy  sa zmení sadzba DPH, bude cena upravená v súlade s touto zmenou podľa výšky sadzby DPH platnej v čase dodania. V cene je zahrnutá kúpna cena nových zariadení, dovoz, vyloženie, umiestnenie zariadení na miesto dodania, montáž a inštalácia vrátane dopojenia.

Článok V
Podmienky dodania

5.1	Predávajúci zaistí na vlastné náklady fyzickú obhliadku miesta dodania.

5.2	Súčasťou zákazky je montáž spotrebného materiálu nevyhnutného na pripojenie zariadenia, pospájanie zariadení, vyváženie, napojenie na existujúce siete, uvedenie do prevádzky a zaškolenie obslužného personálu.

Článok VI
Lehota dodania

       Predávajúci sa zaväzuje dodať predmet zmluvy v termíne: najneskôr do 30 dní odo dňa  nadobudnutia účinnosti tejto kúpnej  zmluvy.

Článok VII
Fakturácia a prechod vlastníctva

7.1  Fakturácia dodávky bude prevedená podľa všeobecne platných právnych  predpisov. Konečnú faktúru so zoznamom jednotlivých položiek predloží predávajúc do troch dní po podpise odovzdávacieho protokolu. Rozhodujúcim dokumentom pre vystavenie konečnej faktúry je písomný protokol o odovzdaní a prevzatí, potvrdený zmluvnými stranami. Fakturované položky budú vo faktúre uvedené menovite vrátane počtu kusov a ceny za jednotku.

7.2 Predávajúci je zodpovedný za riadny prepočet dane z pridanej hodnoty podľa platných predpisov. Faktúra bez obvyklých náležitostí bude vrátená ako doklad, ktorý neobsahuje všetky náležitosti.
Vlastnícke právo k predmetu diela prejde na kupujúceho  uhradením konečnej faktúry a úplnej fakturovanej sumy predávajúcemu.

- 3 –

Článok VIII
Platobné podmienky

8.1 Lehota splatnosti faktúry je 30 dní od jej doručenia objednávateľovi do podateľne MsÚ  po
      dodaní  tovaru kupujúcemu. V prípade, že bola faktúra vrátená na doplnenie resp. opravu, 
      plynie nová lehota splatnosti. Záloha sa na predmet zmluvy nevzťahuje.
8.2 Účastníci týmto uzatvárajú dohodu o zákaze postúpenia pohľadávok vzniknutých zo zmluvného vzťahu založeného touto zmluvou.

Článok IX
Osobitné ustanovenia	

9.1	Za neskorú úhradu si môže predávajúci uplatniť zmluvnú pokutu vo výške 0,05% za každý deň omeškania úhrady faktúry. Za nesplnenie dohodnutých dodacích lehôt vinou predávajúceho si môže kupujúci uplatniť voči predávajúcemu zmluvnú pokutu vo výške 0,05% za každý deň omeškania.

9.2	V prípade omeškania zaplatenia faktúry si predávajúci nebude uplatňovať nárok na zmluvnú
	pokutu a úrok z omeškania, ak omeškanie bude spôsobené peňažným ústavom kupujúceho.
	
9.3	V prípade nedodržania technických špecifikácií, lehoty plnenia alebo iných porušení osobitných požiadaviek zo strany predávajúceho, môže kupujúci požadovať zaplatenie zmluvnej pokuty vo výške 50 € za každé jedno porušenie nad rámec Obchodného zákonníka. 

9.4	Záručná doba sa predlžuje dobu, po ktorú nemohol kupujúci predmet kúpy užívať pre vady,
	za ktoré zodpovedá predávajúci a ktorá bude písomne zdokladovaná obidvomi stranami.

9.5	Záväzok predávajúceho dodať predmet zákazky sa považuje za splnený potvrdením kupujúceho v písomnom preberacom protokole.

9.6	Kupujúci je oprávnený písomne odstúpiť od zmluvy, v prípade že predávajúci podstatne poruší zmluvné povinnosti.

9.7	Právne vzťahy touto zmluvou výslovne neupravené sa riadia právom Slovenskej republiky, najmä príslušnými ustanoveniami Obchodného zákonníka.

9.8	Kupujúci požaduje predložiť aktualizovaný rozpočet predmetu zmluvy po jednotlivých položkách do 7 dní od uzatvorenia zmluvy.

Článok X
Prevzatie predmetu zmluvy,  reklamácia

10.1	Kupujúci  je povinný prevziať predmet zmluvy na základe odovzdávacieho protokolu, ktorého súčasťou je technická dokumentácia vrátane návodov na obsluhu a údržbu. Kupujúci prevezme predmet zmluvy za účasti predávajúceho a zástupcu ŠJ pri MŠ, a to na výzvu predávajúceho najneskôr do 3 dní od odovzdania výzvy k prevzatiu. 

10.2	Zistenie zjavných vád pri prevzatí je kupujúci povinný do 24 hodín oznámiť formou reklamačného protokolu predávajúcemu. Reklamácia vád zistených po uvedení zariadení do prevádzky a ich odovzdaní sa riadi § 560 až § 564 Obchodného zákonníka. Kupujúci môže požadovať u odstrániteľných vád ich odstránenie v lehote do 48 hodín. U neodstrániteľných vád môže požiadať o dodanie náhradného tovaru za vadný tovar v termín do 5 pracovných dní.
- 4  -

Článok XI
Záručné podmienky

Na predmet zmluvy sa vzťahuje záruka 24 mesiacov. 

Článok XII
Záverečné ustanovenia

12.1   	Zmeny tejto zmluvy sú možné iba na základe obojstrannej dohody a na základe podpísaných dodatkov. 

12.2   	Zmluva nadobúda platnosť dňom jej podpisu obidvomi zmluvnými stranami a účinnosť dňom nasledujúcim po dni zverejnenia na internetovej stránke kupujúceho. 
	
12.3		Zmluva  je  vypracovaná v troch  vyhotoveniach s platnosťou originálu,  z ktorých dva
		exempláre obdrží kupujúci a jeden exemplár obdrží predávajúci. 

       V  Prievidzi dňa  .............                                                 V ............... dňa  .............       

                  Kupujúci:						   Predávajúci:

JUDr. Katarína Macháčková		                          ............................		
                primátorka mesta